«Voe» er folkets favoritt
- Oi, det er veldig stort! Herregud, nå er jeg veldig glad, sier Emilie Nereng til VG mandag kveld. Se VGTV: «Voe»: - Jeg kjenner ingen bloggere 17-åringen, som i en årrekke har vært blant Norges mest populære bloggere, fikk flest stemmer og ble dermed «Folkets favoritt» under bloggfesten på Aker Brygge mandag kveld.Det mener Voe betyr ekstra mye. - Ja, det gjør det virkelig! Da betyr det enda mer. Det er skikkelig klisjé å si det, men bare å være nominert er skikkelig gøy, sier Nereng, som også var nominert til årets kjendisblogg. Ifølge Voe har bloggverdenen forandret seg masse bare i løpet av de årene hun har holdt på. - Da jeg startet så var det veldig mange som opprettet blogg. Det var vel et ekstremt høyt tall på antall opprettede blogger i uken. Og alle vennene mine blogget, forteller Nereng til VG.Voe sier at folk på hennes alder etter hvert har sluttet å blogge. - Så på den måten er det litt annerledes for meg. Jeg kjenner ikke så veldig mange som blogger, føler jeg. Det har kanskje blitt mer moteblogger, færre hverdagsblogger. Jeg holder meg litt mer til den hverdagsbiten, egentlig, forteller hun. Da «Voe» var på sitt mest populære ble bloggen hennes lest av over 70.000. Etter noen måneders bloggpause i 2011, var hun kjapt tilbake i manesjen. Nå forsøker «Voe» å blogge om saker som ligger nærmere hjertet hennes. - Hvilke utfordringer har bloggbransjen? - Veldig mange bloggere blir stemplet som rosabloggere. Alle som ikke har noe spesielt fokus eller tema, er rosabloggere. Det er blitt et veldig negativt begrep å bruke, synes jeg. Jeg synes vi bør få vekk det fokuset. Rosabloggere er ikke noe dumt, det er bare at de blogger om ting som interesserer dem selv, forteller Nereng.
Superbloggeren Emilie «Voe» Nereng (17) vant «Folkets favoritt» under Vixen Blog Awards, og mener prisen betyr mer når det er leserne som har stemt.